Fundamentalioji sąveika

Fundamentalioji sąveika arba fundamentalioji jėga – pagrindinė sąveika tarp dalelių, kuri negali būti paaiškinta kitų sąveikų požiūriu. Egzistuoja keturios fundamentaliosios sąveikos: gravitacinė, elektromagnetinė, stiprioji ir silpnoji. Kiekvienas stebimas fizikinis reiškinys gali būti paaiškintas šiomis sąveikomis.

Kvantinės mechanikos požiūris į tris fundamentaliąsias jėgas (visas, išskyrus gravitaciją) grindžiamas tuo, jog medžiagos dalelės (fermionai) ne sąveikauja vienos su kitomis tiesiogiai, bet keičiasi sąveikos bozonais, kurie ir yra sąveikų nešėjai (kitaip – tarpininkai). Pavyzdžiui, fotonai yra elektros krūvių sąveikos tarpininkai, o gliuonai – spalvinių krūvių sąveikos tarpininkai.

 Sąveikos 

Pagrindinės fundamentaliųjų sąveikų savybės pateiktos lentelėje:
 Sąveika  Tarpininkai  Vidutinis santykinis stiprumas  Veikimo atstumas (m) Stiprioji  gliuonai  1038  10-15 Elektromagnetinė  fotonai  1036  begalinis Silpnoji  W ir Z bozonai  1025  10-17 Gravitacinė  gravitonai  1  begalinis

Kategorija:Dalelių fizika